Corregidor
Store norske leksikon,Geografi,Verdens geografi,Asia,Filippinenes geografi
Corregidor er en befestet øy i Filippinene, ved innløpet til Manilabukta. Øya har et areal på 5,5 kvadratkilometer.
Under andre verdenskrig (i januar 1942) kjempet amerikanerne forbitret for å forsvare Corregidor etter at Manila var erobret av japanerne. Først da amerikanerne 6. mai 1942 samme år måtte oppgi øya, kunne japanerne utnytte Manila som flåtebase. Amerikanerne gjenerobret øya i februar 1945. I 1947 ble den overtatt av Filippinene. På øyas høyeste punkt ble det i 1968 reist et minnesmerke over stillehavskrigen: Pacific War Memorial.Det går ferge mellom Manila og Corregidor. Avstanden mellom øya og hovedstaden er 49,5 kilometer. På øya er det et fyrtårn som ble reist i 1853, men ombygd i 1950-årene. Les mer i Store norske leksikon Filippinene Filippinenes geografi Filippinenes historie